Eurovision Song Contest 1971

16. Eurovision Song ContestDatum3. Abrëll 1971StadDublin (Irland)GebaiGaiety TheatreGewënner Séverine (Monaco)Zuel vu Länner18Nei Participatiounen MaltaModeratiounBernadette Ní GhallchoirInterval Act Shannon Castle EntertainersOfstëmmungsreegelAn der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, höchstens 5 Punkte ginn.

De 16. Eurovision Song Contest war den 3. Abrëll 1971 an Irland. Organiséiert gouf d'Eurovisioun dat Joer am Gaiety Theatre zu Dublin. Presantatrice war d'Bernadette Ní Ghallchoir.

D'Zuel vun de Länner ass nees op 18 eropgaangen, well Finnland, Norwegen, Portugal, Schweden an Éisträich, déi dat Joer virdrun ausgesat haten, nees matgemaach hunn, a Malta nei bäikomm ass.

Verschidde Sänger ware scho virdru mol eng Kéier dobäi, de Jacques Raymond fir d'Belsch 1963 an d'Katja Ebstein fir Däitschland 1970.

D'Reegel fir d'Ofstëmmung war nees geännnert ginn: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte verginn fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.

Et ass och eng nei Reegel agefouert ginn, wat d'Gréisst vun de Gruppe betrëfft, déi e Land vertriede konnten. Et waren elo Gruppe bis maximal 6 Persounen erlaabt, virdru waren et just maximal 2 Persounen.

Déi éischt Plaz krut d'Vertriederin vu Monaco, d'Séverine mat 12 Punkte Virsprong virum Karina (Spuenien). Déi drëtt Plaz krut fir d'zweet Kéier d'Katja Ebstein, déi fir Däitschland ugetruede war.

Fir Monaco war et déi éischt Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Monaco  Séverine  Un banc, un arbre, une rue  128 2.  Spuenien  Karina  En un mundo nuevo  116 3.  Däitschland  Katja Ebstein  Diese Welt  100 4.  Groussbritannien  Clodagh Rodgers  Jack in the Box  98 5.  Italien  Massimo Ranieri  L'amore è un attimo  91 6.  Schweden  Family Four  Vita vidder  85 6.  Holland  Saskia & Serge  De tijd  85 8.  Finnland  Markku Aro & Koivisto Sisters  Tie uuteen päivään  84 9.  Portugal  Tonicha  Menina do alto da serra  83 10.  Frankräich  Serge Lama  Un jardin sur la terre  82 11.  Irland  Angela Farrell  One Day Love  79 12.  Schwäiz  Peter, Sue & Marc  Les illusion de nos vingt ans  78 13.  Lëtzebuerg  Monique Melsen  Pomme, pomme, pomme  70 14.  Belsch  Lily Castel & Jacques Raymond  Goeiemorgen, morgen  68 14.  Jugoslawien  Krunoslav Slabinac  Tvoj dječak je tužan  68 16.  Éisträich  Marianne Mendt  Musik  66 17.  Norwegen  Hanne Krogh  Lykken er  65 18.  Malta  Joe Grech  Marija l-Maltija  52

 Um Spaweck 
 Eurovision.tv
 Eurovision.de
 diggiloo.net

 Amsterdam (Holland) 100px Edinburgh (Groussbritannien) ESC 1970 Eurovision Song Contest ESC 1972

1971
Kategorie:Musek 1971
Kategorie:Dublin